Update misterios pentru Waze: funcții noi și probleme vechi care îi deranjează pe utilizatori
Waze, aplicația de navigație deținută de Google, a primit un nou update, dar schimbările rămân învăluite în mister. Versiunea 5.2.5 este acum disponibilă pentru utilizatorii de iPhone și CarPlay, însă lista de îmbunătățiri indică doar „rezolvarea unui bug pentru o mișcare mai fluidă a hărții.” Fără alte detalii oficiale, rămâne neclar dacă această actualizare remediază cele mai recente probleme raportate de utilizatori.